U-I-297/13, U-I-318/13
Natisni
Opravilna št.:
U-I-297/13, U-I-318/13
Datum odločitve:
23. 1. 2014
ECLI:
ECLI:SI:USRS:2014:U.I.297.13
Akt:
Zakon o načinu izplačila razlike v plači zaradi odprave tretje četrtine nesorazmerij v osnovnih plačah javnih uslužbencev (Uradni list RS, št. 100/13) (ZNIRPJU), 1., 2. in 3. odst.
Izrek:
Zahtevi za oceno ustavnosti prvega, drugega in tretjega odstavka Zakona o načinu izplačila razlike v plači zaradi odprave tretje četrtine nesorazmerij v osnovnih plačah javnih uslužbencev (Uradni list RS, št. 100/13) se zavržeta.

Sindikat Ministrstva za obrambo sam nosi svoje stroške postopka.
Evidenčni stavek:
Ustavno sodišče zahtevo zavrže, če predlagatelj ne izkaže ogroženosti pravic delavcev.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških.
1.4.51.3 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Položaj predlagatelja.
Pravna podlaga:
Člen 25.1, 34.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sindikat vojakov Slovenije, Slovenska Bistrica
Datum vloge:
9. 12. 2013
Vrsta odločitve:
sklep
Vrsta rešitve:
zavrženje
Dokument:
US30322
Dokument v PDF obliki:
U-I-297-13, U-I-318-13.pdf
150 KB
Prenesite datoteko
U-I-297/13-5
U-I-318/13-5
23. 1. 2014
SKLEP
Ustavno sodišče je v postopku za oceno ustavnosti, začetem z zahtevama Sindikata vojakov Slovenije, Slovenska Bistrica, ki ga zastopa Peter Kos, odvetnik v Kopru, in Sindikata Ministrstva za obrambo, Ljubljana, ki ga zastopa Boštjan Podgoršek, odvetnik v Brežicah, na seji 23. januarja 2014
sklenilo:
1. Zahtevi za oceno ustavnosti prvega, drugega in tretjega odstavka Zakona o načinu izplačila razlike v plači zaradi odprave tretje četrtine nesorazmerij v osnovnih plačah javnih uslužbencev (Uradni list RS, št. 100/13) se zavržeta.
2. Sindikat Ministrstva za obrambo sam nosi svoje stroške postopka.
OBRAZLOŽITEV
1. Predlagatelja izpodbijata prvi, drugi in tretji odstavek Zakona o načinu izplačila razlike v plači zaradi odprave tretje četrtine nesorazmerij v osnovnih plačah javnih uslužbencev (ZNIRPJU) o rokih za izplačilo odprave tretje četrtine nesorazmerij v osnovnih plačah za čas od 1. 10. 2010 do 31. 5. 2012. Zatrjujeta, da se z izpodbijanimi določbami, ki omogočajo zamik izplačila odprave tretje četrtine nesorazmerij v osnovnih plačah v spornem obdobju, posega v pravnomočne in izvršljive sodne odločbe, s katerimi je bilo njunim članom priznano izplačilo omenjenih razlik v plači. Menita, da je taka ureditev v neskladju z 2. členom, drugim odstavkom 3. člena in z 22. členom Ustave, po mnenju Sindikata Ministrstva za obrambo pa tudi s členi 1, 23, 33 in 155 Ustave. Predlagata, naj Ustavno sodišče o zahtevah odloči prednostno in do končne odločitve zadrži izvajanje izpodbijanih določb. Sindikat Ministrstva za obrambo zahteva tudi povračilo stroškov postopka.
2. Reprezentativni sindikat za območje države za posamezno dejavnost ali poklic lahko na podlagi enajste alineje prvega odstavka 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) začne postopek za oceno ustavnosti oziroma zakonitosti predpisa le, če so ogrožene pravice delavcev. Po izpodbijanih določbah se izplačilo razlik v plači za čas od 1. 10. 2010 do 31. 5. 2012 opravi v največ dveh obrokih, pri čemer se prvi obrok izplača najkasneje do konca februarja 2014, drugi obrok pa najkasneje do konca januarja 2015. Razlike se izplačajo s pripadajočimi zamudnimi obrestmi. Takšen odlog izplačila razlik v plači ne pomeni ogroženosti pravic delavcev v smislu enajste alineje prvega odstavka 23.a člena ZUstS. Zato je Ustavno sodišče zahtevi zavrglo (1. točka izreka).
3. V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače. Ker niso podani razlogi za drugačno odločitev, je Ustavno sodišče odločilo, kot izhaja iz 2. točke izreka.
4. Ustavno sodišče je sprejelo ta sklep na podlagi prvega odstavka 25. člena in prvega odstavka 34. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik